જે અનુસાર જિલ્લામાં તા.૧૯મીના રોજ પ્રાદેશિક કક્ષાની એકતાયાત્રા-રથને નાયબ મુખ્ય મંત્રી નીતિનભાઇ પટેલે સરદાર વલ્લભભાઇ પટેલના માદરે વતન કરમસદ ખાતેથી જયારે જિલ્લા કક્ષાના એકતાયાત્રા રથને તા.૨૦મીના રોજ આણંદ તાલુકાના વલાસણ ખાતેથી શિક્ષણમંત્રી ભૂપેન્દ્રસિંહ ચુડાસમાએ પ્રસ્થાન કરાવ્યું હતું. સ્ટેચ્યુ ઓફ યુનિટી-એકતાયાત્રા રથનું પ્રથમ તબકકામાં જિલ્લાના પેટલાદ, ખંભાત, તારાપુર અને સોજિત્રા એમ ચાર તાલુકાઓમાં આયોજન કરવામાં આવ્યું હતું. જે અનુસાર જિલ્લાના આ ચાર તાલુકાના ૧૧૪ ગામોમાં એકતાયાત્રા રથએ પરિભ્રમણ પૂર્ણ કરેલ છે. જિલ્લામાં એકતાયાત્રા રથના પરિભ્રમણ દરમિયાન ગામે-ગામ રાજ્યના-જિલ્લાના પદાધિકારીઓ, જિલ્લા-તાલુકા વહીવટીતંત્રના અધિકારીઓ અને ગ્રામજનોએ મોટીસંખ્યામાં જોડાઇને સરદાર વલ્લભભાઇ પટેલને ભાવપૂર્ણ આદરાંજલિ અર્પીને ધન્યતા અનુભવી હતી. આ ઉપરાંત જિલ્લામાં પ્રથમ તબકકાની યોજાયેલ એકતાયાત્રા-રથના પરિભ્રમણ દરમિયાન ગ્રામજનોએ ડીજીટલ સ્ક્રીનના માધ્યમથી સરદાર સાહેબના જીવન કવનનો પ્રેરણા સંદેશો આપતી ફિલ્મ રસપૂર્વક નિહાળી હતી.